بيني وبينكم همزين مصعدنة لكأس العالم لعدة اسباب .
1: البرازيل بعيدة وشيودينة هناك
2:اللعبات راح تصير بالليل واليوم الثاني عدنة دوام والكهرباء تطفة
3: احنة انكليزي ممدبريهة نوب هناك شنحجي وياهم لازم بالبرتغالي .
4:عليمن هالصرف الزايد ومعسكرات واحنة طالعين من اول دور ولو نتعادل تعادل واحد لو لا.
5:وبعدين كأس العالم مو حلوة هواي بيهة فرق ونتعب كأس الخليج احلى .
6:واكو شغلة فرضا فرضا رحنة هناك وأخذنة كأس العالم شراح يصير الكهرباء تصير زينة الارهاب يروح وبعدين شراح نسوي احنة كاس اسيا ولهسة خابصين الدنية نوب كاس العالم غير نتخبل .
7:احنة عدنة مشكلة وي زيكو وخاف من نروح عمامة يسوولنة طلابة.
8: بيهة صالح .
9:احنة شوية محافظين والبرازيل بيهة سوالف ماعرف شلونهة خاف جماعتنة يعوفون اللعبة ويروحون للشاطيء.
10:الاهم يجوز امريكا تصير بمجموعتنة شنسوي بلة فنتجفة الشر احسن
:41-001: